ПРОТОКОЛ № 2
от заседанието на Комисия по правни и институционални въпроси към Пленума на Висшия съдебен съвет, 
проведено на 16 януари 2017 г.

Днес, 16 януари 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ 
					КАРОЛИНА НЕДЕЛЧЕВА
					МАГДАЛЕНА ЛАЗАРОВА 
					НЕЗАБРАВКА СТОЕВА
					КАЛИН КАЛПАКЧИЕВ

На заседанието присъстват експертните сътрудници на комисията Саша Харитонова – директор на дирекция „Правна“, Аделина Кандова – главен експерт – международна дейност и Мартин Величков – главен експерт – юрисконсулт в дирекция „Правна“.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Доклад от директора на дирекция „Бюджет и финанси“ и от ръководител сектор „Човешки ресурси“ относно изплащане на обезщетения по реда на чл. 225, ал. 1 от ЗСВ

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Писмо от Висшия съвет по правосъдие на Албания относно отлагане провеждането на срещата на Изпълнителния борд на Балканската и Евро-средиземноморска мрежа на съдебните съвети (БЕСМСС).

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Приема за сведение писмото за отлагане на срещата на Изпълнителния борд на Балканската и Евро-средиземноморска мрежа на съдебните съвети (БЕСМСС).
1.2. Преписката да бъде внесена за разглеждана в заседание на Пленума на Висшия съдебен съвет след получаване на официална информация за нова дата за провеждане на срещата на Изпълнителния борд на Балканската и Евро-средиземноморска мрежа на съдебните съвети (БЕСМСС).

2. ОТНОСНО: Сключване на двустранно споразумение за сътрудничество между Висшия съдебен съвет на Република България и Върховния съвет на магистратурата на Италия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Предлага на Пленума на Висшия съдебен съвет да ОДОБРИ текста на български език на споразумението за сътрудничество между Висшия съдебен съвет на Република България и Върховния съвет на магистратурата на Италия.
2.2. Предлага на Пленума на Висшия съдебен съвет да ОДОБРИ подписването на споразумението да се състои по време на провеждането на XII-та Международна конференция на Балканската и Евро-средиземноморска мрежа на съдебните съвети.
2.3. Предлага на Пленума на Висшия съдебен съвет да УПЪЛНОМОЩИ представляващия Висшия съдебен съвет да подпише споразумението за сътрудничество между Висшия съдебен съвет на Република България и Върховния съвет на магистратурата на Италия.
2.4. Внася предложението за разглеждане в заседание на Пленума на Висшия съдебен съвет, насрочено за 26.01.2017 г.

3. ОТНОСНО: Писмо от Министерство на правосъдието с покана за определяне на представители от страна на Висшия съдебен съвет, за участие в мисия на Международния валутен фонд и Световната банка по Програма за оценка на финансовия сектор, която ще се проведе на 25.01.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Изпраща писмото от Министерство на правосъдието на главния секретар, за  да ОПРЕДЕЛИ представители от администрацията на Висшия съдебен съвет за участие в среща с мисията на Международния валутен фонд и Световната банка по Програма за оценка на финансовия сектор, която ще се проведе на 25.01.2017 г.
3.2. Изпраща писмото от Министерство на правосъдието на Съдийската колегия на Висшия съдебен съвет, за да ОПРЕДЕЛИ представители от Висшия съдебен съвет за участие в среща с мисията на Международния валутен фонд и Световната банка по Програма за оценка на финансовия сектор, която ще се проведе на 25.01.2017 г.
3.3. Изпраща писмото от Министерство на правосъдието на председателя на Търговската колегия на Върховния касационен съд, за ОПРЕДЕЛЯНЕ на представители за участие в среща с мисията на Международния валутен фонд и Световната банка по Програма за оценка на финансовия сектор, която ще се проведе на 25.01.2017 г.

4. ОТНОСНО: Писмо от Върховния съд на Чешката република с искане за информация за средната продължителност на производствата в европейските върховни съдилища.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Изпраща преписката на председателя на Върховния касационен съд, по компетентност, с молба за предоставяне на исканата информация на Върховния съд на Чешката република.

5. ОТНОСНО: Писмо от дирекция „НАТО и регионална политика“ на Министерство на външните работи относно преглед на изпълнението на невоенните Цели за способности 2013 г. от Процеса на отбранително планиране на НАТО – в периода 1 януари – 31 декември 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Одобрява информацията за дейността на ВСС във възка с преглед на изпълнението на невоенните Цели за способности 2013 от процеса на отбранително планиране на НАТО  в периода 2007 – 2016 г.
5.2. Изпраща инфромацията по т. 5.1. на Министерство на външните работи.

II. ПРАВНИ ВЪПРОСИ:

6.  ОТНОСНО: Доклад от дирекция „Правна“ относно сключване на договор за извънгаранционно обслужване и реализация на допълнителни функционалности на централизираната система за случайно разпределение на делата.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Предлага на Пленума на Висшия съдебен съвет да УПЪЛНОМОЩИ  представляващия Висшия съдебен съвет да подпише със „Смарт Системс 2010“ ЕООД договор за актуализация на функционалността и реализация на допълнителни функционалности на централизираната система за случайно разпределение на делата, за срок от 2 (два) месеца, с детайлно описани дейности, съгласно предложението на „Смарт Системс 2010“ ЕООД с вх. № 94-00-108 от 24.10.2016 г. и конкретизирани в предложение вх. № 94-00-108 от 07.11.2016 г. на стойност 13 140 .00 лв. /тринадесет хиляди и сто и четиридесет лева/ с ДДС.
6.2. Внася предложението за разглеждане в заседание на Пленума на Висшия съдебен съвет, насрочено за 26.01.2017 г.
7. ОТНОСНО: Писмо от Пламен Проданов относно изплащане на обезщетение съгласно чл. 225, ал. 1 от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Да се изпрати писмо до окръжния прокурор на Окръжна прокуратура гр. Велико Търново с искане за предоставяне на справка за изплатените суми на Пламен Проданов по реда на чл. 225, ал. 1 от ЗСВ до момента, както и да уточни причините за неизплащане на останалото обезщетение.
7.2. Решението по т. 7.1. да се изпрати на окръжния прокурор на Окръжна прокуратура гр. Велико Търново, ведно с писмото от Пламен Проданов.

8. ОТНОСНО: Писмо от председателя на Районен съд гр. Елин Пелин относно приложението на решение на Пленума на ВСС по протокол № 41 от 10.11.2016 г., т. 20.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Административните ръководители на органите на съдебната власт следва сами да предприемат мерки за спазване разпоредбите на Наредба № 2 за реда за установяване задължение за дежурство или на разположение на работодателя, при изпълнение решенията на Висшия съдебен съвет за изплащане на труд, положен през почивните и празнични дни.
8.2. Да се изпратят решения на Пленума на Висшия съдебен съвет по протокол № 41 от 10.11.2016 г., т. 20  решение по протокол № 2 от 15.01.2003 г. на председателя на Районен съд гр. Елин Пелин.

9. ОТНОСНО: Решение на Комисия „Бюджет и финанси“ относно писмо от председателя на Софийски градски съд във връзка с молба от Анна Николова Добринова за възстановяване на внесени суми по НОХД № 338/2012 г. по описа на СГС, НО, 30 състав.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. След извършените проучвания в Националната агенция за приходите и Комисията за отнемане на незаконно придобито имущество, към настоящия момент няма основания за възстановяване на внесените суми по НОХД № 338/2012 г. по описа на СГС, НО, 30 състав.
9.2. Решението по т. 9 да се изпрати на Комисия „Бюджет и финанси“.

10. ОТНОСНО: Писмо от председателя на Районен съд гр. 
Раднево относно право на платен годишен отпуск на съдия, който е бил временно отстранен от работа.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Отстраненият от длъжност магистрат, на основание чл. 230, ал. 2 от ЗСВ (отм.) няма право на платен годишен отпуск за времето на отстраняването, тъй като размерът на отпуска се определя пропорционално на времето, което се зачита за трудов стаж.Трудовият стаж е времето, през което магистратът е престирал труд/работна сила. За периода на временното му отстраняване от длъжност магистратът не престира труд, тъй като му е наложена принудителна административна мярка.
10.2. Правото на платен годишен отпуск възниква от момента на встъпване в длъжност, тъй като правоотношението, по силата на което съответното лице заема длъжност на съдия, прокурор или следовател в определен орган на съдебната власт и осъществява дейност по правораздаване, възниква от сложен фактически състав, включващ решение на Висшия съдебен съвет, заповед на административния ръководител и акт за встъпване по чл. 161 от ЗСВ.
10.3. Времето, през което магистратът е бил отстранен от длъжност не се зачита за трудов стаж, поради което процента по Наредбата за структурата и организацията на работната заплата за придобит трудов стаж и професионален, не следва да се увеличава.
Предвиденото след измененията и допълненията на ЗСВ (2016 г.) заплащане на възнаграждение в размер на минималната работна заплата има характер на обезщетение.
10.4. Решението по т. 10 да се изпрати на председателя на Районен съд гр. Раднево.

ДОПЪЛНИТЕЛНИ ТОЧКИ:

11. ОТНОСНО: Доклад от директора на дирекция „Бюджет и финанси“ и от ръководител сектор „Човешки ресурси“ относно изплащане на обезщетения по реда на чл. 225, ал. 1 от ЗСВ

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Отлага разглеждането за проучване.

ПРЕДСЕДАТЕЛ
НА КОМИСИЯТА:		/П/     
                 ЮЛИАНА КОЛЕВА